Diari Oficial de la Generalitat Valenciana


Sumari del DOGV 3172, del 29-01-1998 (1998/412)

ORDRE de 8 de gener de 1998, de la Conselleria d'Agricultura, Pesca i Alimentació, per la qual es modifica l'Ordre de 27 de gener de 1994, en la qual es crea la Junta de Tast d'Olis d'Oliva produïts a la Comunitat Valenciana i se'n regula el funcionament.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/01/08/(1)/dof/vci/html**

### Dades del document

Número de DOGV
:   3172

Data del DOGV
:   29-01-1998

Secció del DOGV
:   I. DISPOSICIONS GENERALS

Número del document
:   1998/412


Data del document
:   08-01-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 8 de gener de 1998, de la Conselleria d'Agricultura, Pesca i Alimentació, per la qual es modifica l'Ordre de 27 de gener de 1994, en la qual es crea la Junta de Tast d'Olis d'Oliva produïts a la Comunitat Valenciana i se'n regula el funcionament. [1998/X412]
  
La recent modificació de l'estructura orgànica i funcional de la Conselleria d'Agricultura, Pesca i Alimentació, aprovada per mitjà del Decret 35/97, de 26 de febrer (DOGV núm. 2.942, de 01.03.97), i la necessitat de dinamitzar la tasca realitzada fins el moment, aconsellen realitzar modificacions en la Junta de Tast d'Olis d'Oliva produïts a la Comunitat Valenciana.
  
L'actual legislació comunitària en la matèria obliga a la valoració dels olis d'oliva d'acord amb un conjunt de normes i al reconeixement de les juntes de tast per a la valoració dels olis d'oliva verges produïts a la Comunitat Valenciana.
  
Per tant,
  
ORDENE
  
Article 1. Definició i directrius
  
1. Es defineix la Junta de Tast d'Olis d'Oliva de la Comunitat Valenciana com l'òrgan tècnic encarregat de verificar les característiques organolèptiques dels olis d'oliva produïts en la Comunitat Valenciana. Està integrat en la Conselleria d'Agricultura, Pesca i Alimentació a través de l'Institut de Qualitat Agroalimentària de la Comunitat Valenciana.
  
2. Per a verificar les característiques organolèptiques es tindran en compte els mètodes de valoració i les normes establides en el Reglament (CE) 2.568/91, i també altres normes nacionals (UNE) i del Consell Oleícola Internacional (COI).
  
3. Podran constituir-se juntes de tast auxiliars d'àmbit provincial que faciliten la formació de nous tastadors perquè puguen incorporar-se en el futur a la Junta de Tast de la Comunitat Valenciana.
  
Article 2. Composició
  
1. La Junta de Tast d'Olis d'Oliva de la Comunitat Valenciana estarà constituïda pels membres següents:
  
Nou vocals en representació dels operadors sectorials de les tres províncies, tres per cada una.
  
Un vocal en representació del sector de la restauració.
  
Un vocal en representació dels consumidors.
  
Tres vocals tècnics en representació d'aquest departament.
  
Entre els vocals es nomenarà un president i un vicepresident, a proposta d'aquells. Així mateix, es designarà el secretari entre els vocals tècnics.
  
2. Serà requisit indispensable per a poder ser vocal de la Junta de Tast haver participat en cursos de tast d'oli i estar considerat com a tastador qualificat d'acord amb la normativa exigida en el Reglament (CE) 2.568/91 i pel COI.
  
Serà recomanable disposar d'experiència en el sector o en l'administració relacionada amb les anàlisis organolèptiques i fosicoquímiques d'aliments i la gestió i control de les figures de qualitat de la Comunitat Valenciana.
  
3. En l'annex es relacionen els membres de la Junta de Tast de la Comunitat Valenciana. Els vocals suplents representants dels operadors sectorials actuen en substitució dels titulars en els casos de vacant, absència o malaltia d'aquests, segons la seua representació i zona de residència. A més, existirà la figura de secretari suplent, que assumirà les seues funcions en els casos de vacant, absència o malaltia del titular.
  
4. Les juntes de tast auxiliars estaran constituïdes pels membres següents:
  
Els representants dels operadors sectorials inclosos en la Junta de Tast d'Olis d'Oliva de la Comunitat Valenciana que residisquen en la seua zona d'influència.
  
Els candidats presentats pels operadors d'olis d'oliva, restauració i consumidors que reunisquen els requisits i les condicions necessaris per a ser tastadors, d'acord amb les recomanacions de la UE i del COI, i que residisquen en la seua zona d'influència.
  
Existirà un delegat de la junta de tast auxiliar nomenat pel president de la Junta de Tast d'Olis d'Oliva de la Comunitat Valenciana, i un secretari nomenat per l'Institut de Qualitat Agroalimentària.
  
Article 3. Funcions
  
1. Funcions de la Junta de Tast d'Olis d'Oliva de la Comunitat Valenciana:
  
La realització d'anàlisis organolèptiques d'olis verges d'oliva, amb caràcter informatiu o a sol·licitud del sector.
  
La determinació del potencial oleícola i el seguiment dels olis experimentals de les zones productores.
  
Atendre les necessitats dels operadors sectorials en el marc de valoració organolèptica de l'oli d'oliva verge pres per la reglamentació de la UE i del COI.
  
Aprovar el reglament de règim intern pel qual es regiran les seues activitats i actuacions.
  
Elaborar la memòria anual d'activitats, que inclourà un informe pressupostari.
  
2. Funcions del president:
  
El president és responsable de:
  
La selecció, l'entrenament i el control de l'habilitat i la coherència dels tastadors que componen la Junta.
  
La preparació i conservació de les mostres que s'han d'analitzar.
  
Les instal·lacions i el material necessari per al tast.
  
Que es respecten les condicions en què ha d'efectuar-se el tast.
  
La recopilació dels fulls del perfil de cada mostra.
  
El control de la homogeneïtat pel que fa a la denominació i intensitat de les percepcions donades pels tastadors.
  
El càlcul mitjançant el qual es procedirà a la classificació dels olis i la firma i comprovació del certificat corresponent.
  
Que s'utilitze el vocabulari específic dels olis d'oliva.
  
Coordinar les activitats de les juntes de tast auxiliars i vigilar que aquestes s'adapten a les exigències de la Junta de Tast d'Olis d'Oliva de la Comunitat Valenciana.
  
3. Funcions del vicepresident:
  
Substituir el president en els casos de vacant, absència o malaltia en la responsabilitat de les funcions encomanades a aquest.
  
Col·laborar en les activitats de la preparació del tast.
  
Avaluació conjunta amb el president dels tasts realitzats.
  
Participació en la selecció dels tastadors de la Junta de Tast de la Comunitat Valenciana i de les juntes de tast auxiliars.
  
Elecció per al tast dels olis varietals de les zones oleícoles de la Comunitat Valenciana i altres zones, tant nacionals com estrangeres.
  
4. Funcions del secretari:
  
Convocar, en nom del president, tots els vocals que hagen d'intervenir en cada sessió de la Junta de Tast. S'assegurarà que l'assistència comptarà amb el nombre de participants exigit per la normativa de la UE.
  
Coadjuvar a la realització del càlcul que determina la classificació dels olis.
  
Expedir el certificat que avala la classificació dels olis.
  
Elaborar l'acta de les sessions.
  
Mantenir l'arxiu general de la Junta.
  
Tramitar els assumptes econòmics de la Junta.
  
Article 4. Organització i funcionament
  
1. El nombre de participants (amb un mínim de 8 i un màxim de 12 tastadors), el mètode i el procediment s'ajustaran en qualsevol moment al que es determina mitjançant aquesta ordre, el reglament de règim intern i, si no n'hi ha, la reglamentació de la UE o altres normes espanyoles o del COI.
  
2. La Junta de Tast es convocarà almenys dues vegades al mes durant la campanya de molturació i cada mes la resta de l'any.
  
3. Els tasts es faran en les instal·lacions adequades per a aquesta comesa existents en les províncies de la Comunitat Valenciana.
  
4. Amb caràcter supletori, l'organització i el funcionament de la Junta de Tast es regiran pel que es disposa per als òrgans col·legiats de les administracions públiques.
  
DISPOSICIÓ ADDICIONAL
  
Es faculta el director de l'Institut de Qualitat Agroalimentària de la Comunitat Valenciana perquè nomene els membres de la Junta de Tast quan se'n produïsquen les vacants, a proposta dels operadors sectorials.
  
DISPOSICIÓ DEROGATÒRIA
  
Queda derogada l'Ordre de 27 de gener de 1994, excepte pel que fa a la creació de la Junta de Tast d'Olis d'Oliva de la Comunitat Valenciana.
  
DISPOSICIONS FINALS
  
Primera. Desplegament reglamentari
  
Es faculta el director de l'Institut de Qualitat Agroalimentària de la Comunitat Valenciana perquè dicte les resolucions pertinents per al millor compliment de tot el que es disposa en aquesta ordre.
  
Segona. Entrada en vigor
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 8 de gener de 1998
  
La consellera d'Agricultura, Pesca i Alimentació,
  
M. ÀNGELS RAMÓN-LLIN MARTÍNEZ
  
ANNEX
  
Membres de la Junta de Tast de la Comunitat Valenciana
  
President: Miguel Gamón Vila
  
Vicepresident: Miguel Abad Ventura
  
Secretària: Carmen Montoro Cavero
  
Vocals titulars:
  
José Carbonell Pérez
  
Javier Blasco Blasco
  
Florencio Yáñez Navarro
  
Miguel Abad Ventura
  
José Floreal Pla-Cardona
  
Sonia Falomir Palau
  
Agustín Baviera Muñoz
  
Juan Clemente Galiana
  
Daniel Miralles Lisarde
  
Nicolás García Navarro
  
Mª José Sánchez Climent
  
Vocals tècnics de l'Administració:
  
Miguel Gamón Vila
  
Carmen Montoro Cavero
  
Mª Luisa Ruiz Domínguez
  
Vocals suplents:
  
Santiago Brotons Beltrán
  
Pedro García Ojuel
  
Carmen Barreda Villalonga
  
José Mª Ventura Torrejón
  
Pascual Gil Marín
  
José Belda Jorques
  
Norberto Lloret Gómez
  
Adolfo de las Heras
  
Miguel Canet Benavent
  
José Pareja Simón
  
Salvador Martí Moreno
  
Antonio Pérez Pérez
  
Carmen Ortolá Enguix
  
César Pérez Calvo
  
Vocal tècnic suplent (secretari suplent):


Còpia Permalink ELI